stanford-oval/wikipedia huggingface dataset:
Enough for You

| --- | --- |
 שיר בביצוע אוליביה רודריגו
 מתוך האלבום Sour
 יצא לאור:  21 במאי 2021
 סוגה:  פולק-פופ
 שפה:  אנגלית
 אורך:  3:22
 חברת תקליטים:  גפן
 כתיבה:  אוליביה רודריגו
 הפקה:  דן ניגרו ואוליביה רודריגו
 
"Enough for You" (בעברית: "מספיק בשבילך") הוא שיר שהוקלט על ידי הזמרת האמריקאית אוליביה רודריגו. מתוך אלבום הבכורה שלה, Sour. השיר יצא לאור ב־21 במאי 2021, בסמוך לצאת האלבום עצמו, על ידי חברת התקליטים גפן רקורדס.
רקע והרכב

כתבתי את “enough for you” לגמרי בעצמי ואני ממש גאה בזה. כתבתי אותו, תרתי משמע, על הרצפה בחדר השינה שלי. [...] הסתכלתי בטיקטוק ונתקלתי בסרטון פרידה ממש אופטימי. זה כל כך מביך שזה מה שהוביל אותי לכתוב את השיר המרגש הזה, אבל ממש קיבלתי השראה מהטיקטוק הזה.
המקור באנגלית
I wrote “enough for you” entirely by myself which I’m very proud of. I wrote it literally on my bedroom floor. [...] I was literally scrolling through TikTok and I found this really hopeful breakup video. It’s so embarrassing that this inspired this really emotional song, but I really was very inspired by this TikTok.
"Enough for You" הוא השיר השביעי מתוך אלבום הבכורה של רודריגו, Sour. הוא אחד משני השירים באלבום אותם כתבה רודריגו לבדה - השיר השני הוא "Happier". השיר הוא בלדה אקוסטית המלווה בגיטרה שקטה בה רודריגו בוחנת מקרוב את חוסר הביטחון שלה, את חוסר ההערכה שקיבלה מבן זוגה ואת החלקים הקשים ביותר במערכות יחסים ושברון לב.
רודריגו סיפרה כי כתבה את השיר לבדה בחדר השינה שלה לאחר שראתה סרטון טיקטוק אופטימי העוסק בפרידה רומנטית. בריאיון לפודקאסט של זאק סאנג, היא תיארה את השיר כ"מאוד חשוף ופגיע" וציינה כי היא חושבת שהשיר הוא מלא תקווה וכי היא גאה ביצירה שלו.
ביקורות והצלחה מסחרית

האתר האמריקאי "The A.V. Club" קרא לשיר "אחת ההפתעות הגדולות מהאלבום" - וכי למרות ההפקה המינימליסטית שלו, הוא שיר בולט ודומיננטי בפרויקט. אתר ביקורות המוזיקה האמריקאי mxdwn Music תיאר את השיר כ"אחד מהשירים היותר כנים ומרגשים מהאלבום", אך גם ציין לרעה את האופן שבו רודריגו מנסה להגיש את השיר - אשר מתבטא לעיתים בביצועיים קוליים מוגזמים.
למרות שהשיר לא יצא לאור כסינגל, הוא הגיעה ל-20 המקומות הראשונים באוסטרליה, ארצות הברית וקנדה, ואף הגיע למעמד "שיר זהב" בקנדה, לאחר שמכר מעל ל-40,000 עותקים במדינה.
בספוטיפיי, עבר השיר את רף 100 מיליון ההשמעות.
ביקורות והצלחה מסחרית > רשימות ודירוגים

| ארגון | רשימה | מיקום | מקור |
| --- | --- | --- | --- |
| בילבורד | כל שיר ב"Sour" של אוליביה רודריגו מדורג: בחירות המבקרים | 3 |  |
| Vice | דירוג סופי של Sour של אוליביה רודריגו | 10 |  |
| Insider | הדירוג הסופי של השירים ב-Sour של אוליביה רודריגו, שנה לאחר מכן | 8 |  |
| The Tab | הדירוג הסופי של כל שיר של אוליביה רודריגו, כולל "Vampire" | 9 |  |
| רולינג סטון | כל שיר של אוליביה רודריגו, מדורג | 15 |  |
הופעות חיות

ב-21 במאי 2021, מיד לאחר צאת האלבום Sour פרסמה רודריגו גרסה אקוסטית חיה של השיר בערוץ היוטיוב הרשמי שלה.
ב-30 ביוני 2021 הוציאה רודריגו את סרט ההופעה SOUR prom בו ביצעה את "Enough for You" לצד שירים נוספים מהאלבום.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 13 |  |
|  עולמי | בילבורד גלובל ללא ארצות הברית | 24 |  |
|  אוסטרליה | מצעד הסינגלים האוסטרלי | 14 |  |
|  ארצות הברית | בילבורד הוט 100 | 14 |  |
|  ארצות הברית | מצעד שירי הסטרימינג | 6 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד הסטרימינג הבריטי | 15 |  |
|  ניו זילנד | המצעד הניו זילנדי הרשמי | 21 |  |
|  ספרד | PROMUSICAE | 89 |  |
|  קנדה | קנדה הוט 100 | 14 |  |
|  שוודיה | סוורייטופליסטן | 89 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
| הממלכה המאוחדת (BPI) | זהב | 400,000 |
| מקסיקו (AMPROFON) | זהב | 70,000 |
| ניו זילנד (Recorded Music NZ) | פלטינה | 30,000 |
סיכום
| בכל העולם | — | 1,500,000 |
הערות שוליים

1 2  Favorite Crime, genius (באנגלית)
↑  Olivia Rodrigo "Sour" Interview, ספוטיפיי, ‏1 ביוני 2021
↑  Olivia Rodrigo's SOUR is so much more than a breakup album, The A.V. Club (באנגלית אמריקאית)
↑  ALEXANDRIA RAMOS, Album Review: Olivia Rodrigo – Sour, mxdwn Music, ‏4 באוגוסט 2021
↑   ציוץ של billboard charts ברשת החברתית אקס (טוויטר), 1 ביוני 2021
↑  DISCOGRAPHY OLIVIA RODRIGO, australian-charts.com
↑  BILLBOARD CANADIAN HOT 100, בילבורד, ‏6 ביוני 2020
↑  Gold/Platinum, Music Canada (באנגלית אמריקאית)
↑  Larisha Paul, Every Song Ranked on Olivia Rodrigo’s ‘Sour’: Critic’s Picks, בילבורד, ‏21 במאי 2021 (באנגלית אמריקאית)
↑  Jenna Mahale, The tracks on Sour by Olivia Rodrigo, ranked, i-d.vice.com (באנגלית)
↑  Callie Ahlgrim, The definitive ranking of Olivia Rodrigo's 'Sour' songs, one year later, Insider (באנגלית אמריקאית)
↑  The definitive ranking of every Olivia Rodrigo song, including Vampire, The Tab, ‏2023-06-30 (באנגלית בריטית)
↑  Rob Sheffield, Every Olivia Rodrigo Song, Ranked, רולינג סטון, ‏13 בספטמבר 2023 (באנגלית)
↑   Olivia Rodrigo - enough for you (live), סרטון בערוץ "OliviaRodrigoVEVO", באתר יוטיוב (אורך: 3:41)
↑  Rebecca Alter, Watch Olivia Rodrigo’s Stripped-Down ‘Enough for You’ Video, Vulture, ‏22 במאי 2021
↑   Olivia Rodrigo – enough for you (live from SOUR prom), סרטון בערוץ "OliviaRodrigo", באתר יוטיוב (אורך: 3:39), 30 ביוני 2021
↑  Billboard Global 200, Billboard, ‏5 ביוני 2021 (באנגלית אמריקאית)
↑  Billboard Global Excl. US, Billboard, ‏5 ביוני 2021 (באנגלית אמריקאית)
↑  Billboard Hot 100, Billboard, ‏5 ביוני 2021 (באנגלית אמריקאית)
↑  Streaming Songs, Billboard, ‏5 ביוני 2021 (באנגלית אמריקאית)
↑  Billboard Canadian Hot 100, Billboard, ‏5 ביוני 2021 (באנגלית אמריקאית)
↑  Gold & Platinum, RIAA (באנגלית אמריקאית)
↑  Olivia Rodrigo, Enough For You, Single, BPI (באנגלית)
↑  AMPROFON, באתר amprofon.com.mx
↑  Single Certification Search – RadioScope (באנגלית אמריקאית)
| אוליביה רודריגו |
| --- | --- | --- |
דיסקוגרפיה • פרסים ומועמדויות • שירים
| אלבומי אולפן | Sour • Guts |  |
| סינגלים | "Drivers License" • "Deja Vu" • "Good 4 U" • "Traitor" • "Brutal" • "Vampire" • "Bad Idea Right?" • "Get Him Back!" • "Can't Catch Me Now" • "Obsessed" |  |
| סינגלים שיווקיים | "All I Want" |  |
| שירים נוספים | "1 Step Forward, 3 Steps Back" • "Enough for You" • "Happier" • "Jealousy, Jealousy" • "Favorite Crime" • "Hope Ur Ok" • "All-American Bitch" • "Lacy" • "Ballad of a Homeschooled Girl" • "Making the Bed" • "Logical" • "Love Is Embarrassing" • "The Grudge" • "Pretty Isn't Pretty" • "Teenage Dream" ‏•‏‏ "So American" |  |
| סיבובי הופעות | Sour Tour • Guts World Tour |  |
קטגוריה
סנופי

ערך זה עוסק בדמות כלב בקומיקס. אם התכוונתם לחברת תרופות צרפתית-בינלאומית (), ראו .
| --- | --- |

סנופי כטייס במלחמת העולם הראשונה
 שם ספר:  פינאטס
 שם סרט:  סנופי וצ'ארלי בראון, פינאטס - הסרט
 תוכנית טלוויזיה:  פינאטס
 הופעה ראשונה:  4 באוקטובר, 1950 
 יוצרים:  צ'ארלס מ. שולץ 
 גילום הדמות:  ביל מלנדז טרה סטרונג דניאל דייוויס קאם קלארק
 דיבוב:  ביל מלנדז טרה סטרונג דניאל דייוויס קאם קלארק
 דיבוב בשפה העברית:  אייל ליטוין
 מידע
 תאריך לידה:  10 באוגוסט 1950 
 מין:  זכר
 מקצוע:  טייס
 דמויות קשורות
 משפחה:  צ'ארלי בראון (בעלים) סאלי בראון (בעלים) לילה (בעלים קודמים) בקסטר (אב) מיסי (אם) ספייק (אח) אנדי (אח) אולף (אח) בל (אחות) גולות (אח) מולי (אחות) רובר (אח)
 חברים:  פיפי (בת זוג) וודסטוק (החבר הכי טוב) לוסי ואן פלט (לעיתים רחוקות) לינוס ואן פלט שרדר פרידה
 אויבים:  ברוטוס קלרה פארון פרידה (לפעמים) לוסי ואן פלט (רוב הזמן) החתול ליד הברון האדום בריונים במחנה
 
סנופי הוא שם כלב הביגל של צ'ארלי בראון בסדרת הקומיקס הוותיקה "פינאטס" (Peanuts) מאת צ'ארלס מ. שולץ. סנופי החל את דרכו בסדרה ככלב רגיל, אך עם הזמן התפתח והפך לדמות הדינמית ביותר בסדרה, כמו גם לאחת מדמויות הקומיקס המוכרות ביותר בעולם. בין השנים 1992–1995 הופיעה הסדרה סנופי בעברית בדו-שבועון "עיתון הקומיקס".
התפתחות הדמות

סנופי הופיע לראשונה בסדרת הקומיקס ב-4 באוקטובר 1950, יומיים לאחר שהחלה. שולץ התכוון במקור לקרוא לו "סניפי", עד שגילה שהשם נמצא כבר בשימוש בסדרת רצועות קומיקס אחרת. בשנות קיומו הראשונות היה סנופי דמות "שקטה", עד שב-27 במאי 1952 בוטאו מחשבותיו בפני הקוראים לראשונה בכתב בתוך בועת מחשבה. שולץ המשיך להשתמש בדרך ביטוי זו כמעט בכל הופעותיה של הדמות לאחר מכן. בנוסף ליכולתו של סנופי להביע את מחשבותיו בפני הקורא התפתחה אצל רבות מהדמויות האנושיות בפינאטס היכולת לקרוא גם כן את אותן מחשבות ולהגיב אליהן.
לעיתים קרובות מוצגים בסדרה חלומות בהקיץ של סנופי, המדמיין את עצמו כסופר היושב עם מכונת כתיבה. הניגוד שבין קיומו של סנופי בעולם חלומות אל מול קיומו של צ'ארלי בראון בעולם האמיתי הוא מוטיב מרכזי בהומור ובפילוסופיה של הסדרה.
אחת ההתפתחויות הראשונות בדמותו של סנופי הייתה כשהחל לישון על גג מלונתו, במקום בתוכה. לאחר מכן, החל סנופי ללכת על שתי רגליו האחוריות כמו בן אנוש. שינויים אלה הפכו לעניין של הרגל במהרה והפכו לכמעט בלתי ניתנים להבחנה כאשר פיתח סנופי מבחר של אלטר אגואים, הבולט שביניהם הוא דמותו של טייס ממלחמת העולם הראשונה. בהופכו לדמות זו נהג סנופי לעטות משקפי שמש וצעיף, לדמיין שהמלונה היא מטוס, ולהילחם בברון האדום (אותו ראה רק דרך חורי הכדורים שנותרו במלונה).
בין הדמויות האחרות שגילם סנופי היה גם "ג'ו קול", שלגילומו עטה סנופי משקפי שמש ונשען אחורה על הקיר בחוסר מעש, סופר מפורסם (שבעלילה מאוקטובר 1995 הצליח לפרסם עותק אחד של ספר שלא נמכר), עורך דין, שחקן הוקי קרח, מחליק קרח אולימפי (שנהג להחליק עם סוניה הני), קופאי סופרמרקט בעל שם עולמי שעבד על גג המלונה עם סינר, הכלב הראשון שחצה בטיסה את האוקיינוס האטלנטי ואפילו האסטרונאוט הראשון שנחת על הירח. בקבוצה של צ'ארלי בראון הוא משמש כ"שורטסטופ" וצוין שיש לו נותן חסות משלו מטעם "חנות חיות המחמד של ג'ו". באחד הסיפורים צ'ארלי בראון הציע לו להיות המאמן החדש.
חוץ מצ'ארלי בראון, הבעלים שלו, חברו הטוב ביותר של סנופי הוא הציפור הצהובה הקטנה וודסטוק, ש"מדבר" רק בגרשיים. אויבו הגדול ביותר (מלבד הברון האדום) הוא "החתול הטיפש של השכנים" המכונה גם "מלחמת העולם השנייה".
רקע משפחתי

מצוין בכמה הזדמנויות כי לסנופי שבעה אחים ואחיות. חמישה מהם הופיעו בכמה הזדמנויות, ארבעה אחים אנדי, אולף, ספייק ומארבלס (גולות) ואחות אחת, בל. השניים הנותרים לא הוזכרו במהלך הסדרה, אולם על פי תוכנית הטלוויזיה בפרק "Snoopy's Reunion" שמותיהם הם מולי ורובר. בפרק שיצא ב-6 ביוני 1969, בסמוך ללידתה של אחותו של צ'ארלי בראון, סנופי מעיד על עצמו כי הוא "כלב יחיד", אולם בהמשך הסדרה מצוין כי נולד בהמלטה של 8 גורים.
רקע משפחתי > מן הלידה ועד לבית צ'ארלי בראון

בפרק "משפחתו של סנופי" ("Snoopy's Reunion") נראים כלל הגורים וביניהם סנופי יונקים מאמם. בחוות הכלבים שבגבעת החרציות (Daisy Hill Puppy Farm) מניחים שלט
"למכירה". סנופי הוא הראשון המוצא בית אצל ילדה בשם לילה, אך הוא מוחזר לחוה לאחר שבבית הדירות בו התגוררהּ קבעו שאין להכניס כלבים. צ'ארלי בראון מחליט לקנות כלב כדי שתהיה לו קבלת פנים חמימה יותר כשהוא חוזר הביתה. הוא רואה מודעה בעיתון ומחליט לקנות כלב רועה בכל כספו, עשרים שקלים. הוא מתמקח עם בעל החווה ומקבל לבסוף את סנופי לביתו, הכלב היחיד שנשאר בביתן שבו הייתה משפחתו.
רקע משפחתי > ספייק

ספייק מופיע בסדרה יותר מכל שאר אחיו של סנופי. הוא רזה יותר מאחיו ובעל הבעת פנים רדומה, שפם מעטר את פרצופו, והוא חובש כובע לראשו. ספייק מתגורר לבדו במדבר בקליפורניה, כאשר חבריו הקרובים ביותר הם לרוב קקטוסים. המגע שלו עם הדמויות האחרות בסדרה הוא בדרך כלל כשהוא מבקר את אחיו, סנופי. כשהופיע לראשונה בפינאטס הובהר כי מבנה גופו הרזה של ספייק הוא עקב העובדה כי גר עם זאבי ערבות במדבר, ותפקידו היה לנקות את מאורתם.
באחד הפרקים משנת 1976 מצילים סנופי ואוסף חברים של וודסטוק את ספייק מלהקה של זאבי ערבות. על פי הסיפור ספייק ניסה למכור להם וילות עם נוף לים, רק שאלה היו באמצע המדבר. ב-1984 מקבל סנופי מכתב מספייק, בו הוא מודיע לו כי האולימפיאדה, המתוכננת להתקיים בלוס אנג'לס באותה העת, משנה את מיקומה ועוברת להתקיים במקום מושבו במדבר. סנופי עולה על כך שספייק כנראה טועה, כאשר זה מתוודה בפניו כי קקטוס אחד סיפר לו זאת.
כשם שסנופי מדמיין כי הוא טייס קרב במהלך מלחמת העולם הראשונה, ספייק מדמיין כי הוא לוחם בתעלות. ההבדל היחידי בהופעתו היא הקסדה המחליפה את הכובע אותו הוא חובש.
ב"סנופי וחברים" ספייק אכל כמות גדולה של מזון שניתנה לו כדי שיעלה במשקל. אולם כשנבהל מחתול הוא חיש קל חזר להיות "עור ועצמות" כפי שהיה.
בסיפור שבו סנופי התחתן, הוא מינה אותו ל"בסט-מן" שלו (חבר קרוב או קרוב משפחה שאחראי לניהול החתונה), אך הוא ברח עם ארוסתו (שלא נראתה דמותה למעט זוג עיניה) של סנופי על גב זאב ערבות (בספיישל הטלוויזיוני, ארוסתו של סנופי היא פודלית שברחה עם גולדן רטריבר, וספייק שמופיע בספיישל הזה, אין יד בדבר).
רקע משפחתי > אנדי ואולף

אנדי ואולף חיים יחדיו בחווה. אנדי בולט במראהו המוזנח אך פרט לכך דומה לסנופי. אולף אינו דומה לסנופי או לאחיו האחרים, הוא סובל מעודף משקל וחובש לראשו כובע בייסבול.
אולף מופיע לראשונה בינואר 1989, כאשר מגיע לבקר את סנופי. בפרק זה רושמת אותו לוסי ל"תחרות הכלב המכוער", בה הוא זוכה במקום הראשון. ב-1994 מגיעים אולף, אנדי וספייק לבקר את סנופי, השוכב בבית חולים. זוהי הופעתו הראשונה של אנדי בסדרה. מאוחר יותר באותה השנה מופיעים אנדי ואולף בפרק לבדם, בו הם מהרהרים על הכיוון שבו כדאי שחייהם ילכו בו.
רקע משפחתי > בל

מתגוררת בקנזס סיטי, מיזורי, יחד עם בנה המתבגר, שכפי שסנופי מציין דומה לפנתר הורוד. בל דומה לאחיה, רק שהיא בעלת ריסים ארוכים ועונדת קולר מלמלה. בל הופיעה רק פעמים ספורות, אולם זכורה היטב בגלל הבובות בדמותה, שיצאו לקראת סוף שנות השבעים. אנשים רבים ראו בה כחברתו של סנופי ולא אחותו.
רקע משפחתי > מארבלס

מארבלס, הידוע בתור החכם מבין כל השמינייה, הוא מנוקד במראהו וזכה להופעה אחת במשך כל שנות הסדרה בשנת 1982.
רקע משפחתי > מולי ורובר

שני אחיו האחרים של סנופי לא הופיעו מעולם בסדרה, אולם בתוכנית "Snoopy's Reunion" הם מופיעים. שולץ מעולם לא אייר אותם או נתן להם שמות.
בעקבות הדמות

בעקבות הפופולריות של דמות הקומיקס זכו כלבים רבים ברחבי העולם להקרא "סנופי". דמותו הודפסה על מזכרות רבות ושמו שימש בין השאר כשם נחתת הירח של אפולו 10.
הערות שוליים

↑  מתוך התרגום העברי של סדרת הטלוויזיה בפרק "משפחתו של סנופי".
↑  למשל: לילדנו אבד כלב קטן, מעריב, 11 בספטמבר 1967
| --- | --- |
בקרת זהויות :  NLI: 987007551051605171  BNC: 000903652  BNE: XX3744165  BnF: cb12144808c (data)  ICCU: LO1V390071  LCCN: nb2016007125  MusicBrainz: d2f42ea8-05e9-4836-9179-da071f9756a2  NARA: 10644068  SUDOC: 02992605X  VIAF: 42146094143200330641   WorldCat (עם VIAF): 42146094143200330641 
ספייק
אהוד בן דוד

| --- | --- |

אהוד בן דוד ביצירה "לפתח חטאת רובץ", 1969
 לידה:  1939 כ"ג ניסן תרצ"ט נתניה, פלשתינה (א"י) 
 פטירה:  23 במרץ 1977  (בגיל 38 בערך) ד' ניסן תשל"ז
 מדינה:  ישראל 
 פעילות בולטת:  רקדן מורה למחול וכוריאוגרף
 ידוע בשל:  השתתף בקבוצת הרקדנים הראשונה של להקת בת שבע
 פרסים והוקרה:  בעל פרס כוכב הזהב בפריז
 
היצירה "לפתח חטאת רובץ": מימין, משה אפרתי (קין), משמאל, רנה שינפלד (דמון), במרכז אהוד בן דוד (הבל).
אהוד בן דוד (1939 – 23 במרץ 1977) היה רקדן, כוריאוגרף ומורה. בן דוד היה מראשוני רקדני להקת בת שבע, חתן פרס כוכב הזהב בפריז לשנת 1971.
ביוגרפיה

אהוד בן דוד נולד בנתניה לשלמה ושושנה לבית ברוזה ממוצא, מראשוני נתניה.
בבגרותו לימד בן דוד ריקודי עם בבתי הספר בנתניה. הוא ניהל להקת מחול בעיר ופתח בה סטודיו למחול מודרני. כמו כן, רקד בלהקת ריקודי העם "כרמון". ב-1958 החל בן דוד להתנסות במחול מודרני בסטודיו של רינה שחם ואף רקד בלהקתה. הוא רקד בבימת מחול אצל רינה גלוק, השתתף בלהקת התיאטרון הלירי של אנה סוקולוב, וכן השתתף בהפקות תיאטרון מוזיקלי של גיורא גודיק. במהלך חייו הכשיר רקדנים רבים, לימד במקומות שונים בארץ ויצר כוריאוגרפיות.
אהוד בן דוד השתתף בהרכב הראשון של להקת בת שבע יחד עם רנה שינפלד, אשרה אלקיים, משה אפרתי ואחרים. בן דוד רקד ברבים ממופעי הלהקה בארץ ובחו"ל, הכשיר בה רקדנים צעירים ויצר את הכוריאוגרפיה לריקוד צו הרשות.
בן דוד קיבל את פרס כוכב הזהב בפריז בשנת 1971.
הוא היה נשוי ללינדה הודס, רקדנית ומנהלת חזרות שהגיעה לישראל עם מרתה גרהם.
הארכיון של אהוד בן דוד, כולל הספר לזכרו שכתב גיורא מנור, שמור בספריית בית אריאלה ובספריה הלאומית בירושלים.
ב-23 במרץ 1977 נפצע אהוד בן דוד קשה בתאונת דרכים בנתניה ומת מפצעיו. הוא הניח אחריו אישה שגם היא רקדנית וילדה בת 6.
לקריאה נוספת

גיורא מנור, אהוד בן דוד רקדן ישראלי: 1939-1977,משמר העמק; האגודה למחול בישראל, 1978
להקת בת שבע - העשור הגרהמי, רות אשל, 2004
מנור, גיורא. רשימת הרפרטואר של להקת בת-שבע 1964-1994. רבעון מחול בישראל, גיליון 4, אוקטובר 1994, עמ' 96–99.
אשל, רות. התמסדות וצנטרליזציה מחול בישראל 1964-1977", כתב עת מחול עכשיו, גילון 6, ספטמבר 2001, עמ' 4–13.
הערות שוליים

↑  לפתח חטאת רובץ/ משה אפרתי, באתר archive.batsheva.co.il
↑  גיורא מנור, אהוד בן דוד רקדן ישראלי: 1939-1977, משמר העמק: האגודה למחול בישראל, 1978
↑  שושנה בן דוד, באתר מורשת נתניה
↑  שלמה בן דוד, באתר מורשת נתניה
1 2 3  אהוד בן דוד, באתר להקת בת שבע
↑  גבי בר, אהוד בן דוד, באתר בת שבע, ‏1974
↑  רות אשל, להקת בת שבע - העשור הגרהמי, באתר מחול עכשיו, ‏11.11.2004
↑  מאיה נחום שחל, בת שבע בת 50, באתר כלכליסט, 18 ביוני 2014
↑  צו הרשות - אהוד בן דוד, באתר להקת מחול בת שבע - הארכיון
↑  רות לרמן, הלהקה, באתר בת שבע
↑  מיה ארבטובה, רמה מקצועית וסגנון חדגוני, באתר עיתון קול העם, ‏1 ינואר 1965⁩
↑  גיורא מנור, על טכניקה ורגש, באתר דבר⁩, ‏15 מרץ 1974⁩
↑  ⁨הרקדן בן־דוד מת מפצעיו, ⁩ - ⁨⁨דבר⁩ 23 מרץ 1977⁩ - הספרייה הלאומית של ישראל │ עיתונים, באתר www.nli.org.il
↑  שלושה נהרגו בתאונות דרכים, באתר מעריב, ‏23 מרץ 1977⁩
חסיה סוקניק

| --- | --- |

 לידה:  7 בדצמבר 1889 ביאליסטוק, האימפריה הרוסית האימפריה הרוסית
 פטירה:  5 בינואר 1968 (בגיל 78) ד' בטבת תשכ"ח ירושלים, ישראל ישראל
 מדינה:  ישראל ישראל
 מקום קבורה:  בית הקברות סנהדריה 
 השכלה:  בית פסטלוצי-פרבל 
 בן זוג:  אלעזר ליפא סוקניק
 פרסים והוקרה:  יקיר ירושלים (1966) 
 
חסיה פַיְינְסוֹד-סוּקֶנִיק (7 בדצמבר 1889 – 5 בינואר 1968) הייתה גננת, אשת העלייה השנייה, מנהלת סמינר המורות בירושלים ומפקחת על גני הילדים בעיר, ופעילת ציבור, חברת ועד הקהילה בעיר ולוחמת לשוויון זכויות הנשים, ממייסדות התאחדות נשים עבריות לשיווי זכויות בארץ ישראל.
בשנת 1914 הקימה בשכונת זיכרון משה את גן הילדים העברי המודרני הראשון מחוץ לחומות העיר העתיקה. עמדה בראש התאחדות הגננות והייתה מעמודי התווך שלה. שימשה כבאת כוח הגננות במרכז המורים וכבאת-כוח יחידה בוועד החינוך.
ראשית דרכה ברוסיה: לימודי הוראה ופעילות ציונית

חסיה סוקניק נולדה בעיר ביאליסטוק שבפלך גרודנה של רוסיה, בתם של דבורה ומתתיהו (מאטיס) פַיְינְסוֹד, סוחר זכוכית אמיד. גדלה בבית ציוני ושומר מסורת, בו למדה עברית, תנ"ך, מדרש ותלמוד.
כשהגיעו ההדים של חיבת ציון ורעיונות הציונות המדינית אל העיר, הצטרפה סוקניק לאגודת בנות ציון. המאסר הראשון מבין שלושת מאסריה אירע בעת אספה באגודה בעירה. העילה לשחרור הייתה גילן הצעיר של המשתתפות, שהיו מתחת ל-16 שנים.
בשנת 1907 נסעה סוקניק לעיר הפלך גרודנה על מנת להירשם לקורסים הפדגוגיים הגרודנאיים להכשרת מורים עבריים מיסודה של חברת מפיצי השכלה. כשהגיעה, שמעה מפיו של בצלאל יפה, איש חובבי ציון ומייסד החדר המתוקן בעיר, כי הקורסים מיועדים לגברים בלבד. בעצתו כתבה מכתב למנהל הקורסים, ד"ר אהרן כהנשטם, שהרשה לה להשתתף בהם אך לא כתלמידה מן המניין. עם ביקור המפקח, שאותו הרשימה בשאיפותיה ובמידת שליטתה בשפה העברית, קיבלה את הזכות להיחשב תלמידה מן המניין; אולם זכות זו נשללה ממנה לאחר מאסרה בעוון השתייכותה לפועלי ציון ועל כן לא יכלה לגשת לבחינות ההסמכה להוראה.
בשנים 1909–1911 למדה במכון הפדגוגי ע"ש פֶּסטָלוֹצי-פרֶבֶּל (Pestalozzi-Fröbel-Haus) בברלין. בעת לימודיה התעקשה שלא להשתתף בהתנסות בהוראה בגן במהלך ההכנות לחג המולד, והסבירה "אין מחנכת כנה צריכה למסור לחניכיה דברים של אמונה ומסורת, אלא דברים שהיא עצמה מאמינה בהם בלב ובנפש". המנהלת העריכה את עמדתה והעבירה אותה להמשך ההתנסות בהוראה בגן אחר. בהמשך הציעה לה מנהלת זו עבודה בגן ילדים בפטרבורג, אולם סוקניק התעקשה לעלות לארץ ישראל ולעבוד בגן ילדים עברי. בשנת 1911, עם תום לימודיה, חתמה על חוזה עם חברת "עזרה" לנהל את גן א' בירושלים ולהדריך בו את תלמידות בית הספר לגננות.
כשחזרה לביאליסטוק להיפרד ממשפחתה לפני נסיעתה לארץ ישראל, נאסרה שוב; בחיפוש בביתה התגלו בולים של קק"ל ומכתבים שונים, ביניהם גלויה מבצלאל יפה, שעליה הודפס שמו ותפקידו: חבר הוועד הפועל הציוני. הגלויה נמסרה למתרגם, שתרגם את הכתוב בטעות כ"חבר פועלי ציון" – מפלגה בלתי חוקית, שהעונש על חברות בה היה ארבע שנות מאסר ועבודת פרך. לאחר שהתגלה כי המתרגם הוא חברו של אביה ל"חדר", הסכים זה לחזור בו מתרגומו, ופגישתה עם הקטגור שכנעה אותו שלא לאסור אותה. לאחר שחרורה היא מיהרה לנסוע לארץ ישראל, אף שאביה, חרף היותו ציוני, התנגד לכך.
עלייה לארץ ישראל והקמת גן הילדים העברי בירושלים מחוץ לחומות

סוקניק הגיעה לארץ ישראל בשנת 1912, בגיל עשרים, והחלה לעבוד בגן הילדים של חברת "עזרה" בירושלים. במכתביה היא מתארת את הקושי בפיתוח הגן, שהתבטא במחסור בכיתות לימוד, בציוד ובצוות ההוראה הדל. הילדים והילדות שלמדו בו היו מכל מגוון האוכלוסייה והעדות בירושלים, ורובם סבלו ממחלות עיניים ועור.
באותם ימים היו הגנים בארץ ישראל בראשית התפתחותם. גן הילדים הראשון שנפתח בירושלים בשנת 1904 על ידי לשכת בני ברית ובסיוע הארגונים "העזרה", "חובבי ציון", ו"למען ציון", התקבל בהתנגדות חריפה ובחרם מצד בתי הדין והממסד הדתי. נתלו מודעות אזהרה, אולם למרות החרם נרשמו לגן 70 ילדים. בגני הילדים הראשונים למדו ילדים ממוצא שונה, ולעיתים דוברו בגן כאחת-עשרה שפות שונות. על כן, הקניית השפה העברית כגורם מחבר נחשבה לפלא בעיני המבקרים בו.
לקראת עלייתה לארץ ישראל ב-1912, אספה סוקניק שירים וסיפורים שלמדה בגרמניה, ודאגה שיתורגמו לעברית. לפני עלייתה תרגם זאת בעבורה המשורר פסח קפלן, ובדרכה לארץ פגשה את הסופר דוד פרישמן, ולאוסף הספרותי נוספו אגדות אנדרסן שתורגמו לעברית על ידו. בירושלים מצאה שירים שתורגמו מאנגלית ומצרפתית וכמו כן שירים שנכתבו במקורם בעברית. לפי חוקר הזמר העברי אליהו הכהן, היא הייתה זו שהזמינה מהמשורר יעקב פיכמן את השיר "אגדה" (על שפת ים כנרת). בזיכרונותיה כתבה כי אספה את השירים "כי ידעתי שהשירה היא נשמת הגן. [...] כל השירה הייתה מכוונת להקנות עברית לילדים. אולם רצינו לתת לילדים ילדות, חיפשנו את השירה, החרוז, הסיפור והחידה".
השירים שנהגו הילדים לשיר בגני הילדים הראשונים כוּונו בעיקר ללמידת השפה העברית, ותוכנם היה על פי רוב איברי הגוף ופעולותיהם. הגננות נעזרו בספרות קלאסית ואוניברסלית, בתרגום לעברית. לוין קיפניס, אז סטודנט צעיר ב"בצלאל", היה הראשון שמתוך היכרותו האישית עם הגן של סוקניק ראה את הצורך ביצירת חומר ספרותי לילדים, ושיריו היו בין השירים המקוריים הראשונים שנכתבו לגיל הרך. שירו הראשון לילדים נכתב לחג החנוכה תרע"ה (1914). היה זה השיר "נס החנוכה" ("חנוכייה חנוכיה ספרי נא לי מעשיה"), על פי הלחן של "מעוז צור", והוא בוצע בגן כשיר משחק לפי הוראות הבימוי שלו.
תוכן יצירתו של קיפניס, כמו גם לשונה, היו עבריים: הוא כתב מחזות וסיפורים לחגי ישראל, עיבד סיפורים מהתורה וכתב סיפורים הקשורים לחיי הארץ. סוקניק ראתה ביצירותיו של קיפניס נכס חשוב לחינוך הגיל הרך והקניית השפה והתרבות העברית.
הפיכת השפה העברית ללשון הלימוד בגן השפיעה על המשפחה והחברה כולה. הילדים, שהחלו לדבר בעברית גם בבית, גרמו לסובבים אותם לדבר באותה השפה. לימים אמרה על כך: "הכניס הפעוט שבגן את העברית הביתה, הולכת האם בערב ללמוד עברית... ונוצרה שפה אחת – שפת האם והילד". זיכרונותיה מלמדים שבעבורה היה המקצוע שבו בחרה אמצעי לאיחוד העם ומיזוג תרבויותיו השונות.
עלייה לארץ ישראל והקמת גן הילדים העברי בירושלים מחוץ לחומות > ב"מלחמת השפות"

בשנת 1913, במהלך מלחמת השפות כנגד חברת "עזרה", סוקניק המשיכה לעבוד בגן עד לסיום החוזה שלה, אולם מתוך הזדהות עם השובתים הפסיקה את ההוראה בבית הספר לגננות של "עזרה", כתבה יחד עם מורים אחרים מכתב מחאה, סירבה לחנוך את התלמידות שהמשיכו ללמוד בסמינר ואסרה עליהן לבקר בגן הילדים שלה. כשפג חוזה ההתקשרות שלה עם חברת "עזרה" בנוגע לניהול הגן, היא הגישה להם את כל הדו"חות הכספיים מתקופת ניהולה. כדמי נסיעה חזרה הביתה קיבלה 500 מארק, שבהם השתמשה על מנת לרכוש ציוד לגן העברי הראשון שהקימה בשכונת נחלת שבעה לאחר מלחמת השפות.